CELEX: 32019D0028(01)
Language: lt
Date: 1568246400000
Title: 2019 m. rugsėjo 12 d. Europos Centrinio Banko sprendimas (ES) 2019/1558, kuriuo iš dalies keičiamas Sprendimas (ES) 2019/1311 dėl trečios tikslinių ilgesnės trukmės refinansavimo operacijų serijos (ECB/2019/28)

16.9.2019   
               
               
                  LT
               
               
                  Europos Sąjungos oficialusis leidinys
               
               
                  L 238/2
               
            
         EUROPOS CENTRINIO BANKO SPRENDIMAS (ES) 2019/1558
         2019 m. rugsėjo 12 d.
         kuriuo iš dalies keičiamas Sprendimas (ES) 2019/1311 dėl trečios tikslinių ilgesnės trukmės refinansavimo operacijų serijos (ECB/2019/28)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 18 straipsnio 1 dalies antrą įtrauką ir 34 straipsnio 1 dalies antrą įtrauką,
         atsižvelgdama į 2014 m. gruodžio 19 d. Europos Centrinio Banko gaires (ES) 2015/510 dėl Eurosistemos pinigų politikos sistemos įgyvendinimo (Bendrųjų dokumentų gairės) (ECB/2014/60) (1),
         kadangi:
         
                     (1)
                  
                  
                     vadovaudamasi Gairių (ES) 2015/510 (ECB/2014/60) 1 straipsnio 4 dalimi, Valdančioji taryba gali bet kuriuo metu pakeisti Eurosistemos pinigų politikos operacijų įgyvendinimo priemones, reikalavimus, kriterijus ir procedūras;
                  
               
                     (2)
                  
                  
                     vykdydama jai suteiktus kainų stabilumo įgaliojimus ir siekdama išlaikyti bankų skolinimą palankiomis sąlygomis ir prisidėti prie skatinamosios pinigų politikos valstybėse narėse, kurių valiuta yra euro, Valdančioji taryba 2019 m. liepos 22 d. priėmė Europos Centrinio Banko sprendimą (ES) 2019/1311 (ECB/2019/21) (2). Šiame sprendime buvo numatyta nuo 2019 m. rugsėjo mėn. iki 2021 m. kovo mėn. vykdyti trečią tikslinių ilgesnės trukmės refinansavimo operacijų seriją (TITRO-III);
                  
               
                     (3)
                  
                  
                     2019 m. rugsėjo 12 d., siekdama išlaikyti bankų skolinimą palankiomis sąlygomis, užtikrinti sklandų pinigų politikos perdavimą valstybėse narėse, kurių valiuta yra euro, ir toliau remti skatinamąją pinigų politiką, Valdančioji taryba nusprendė pakeisti tam tikrus TITRO-III parametrus, konkrečiai, prailginti visų operacijų terminą nuo dviejų iki trejų metų, suteikti savanoriško išankstinio grąžinimo galimybę ir panaikinti 10 bazinių punktų skirtumą, viršijantį, kaip taikytina, vidutinę pagrindinių refinansavimo operacijų (MRO) palūkanų normą ir vidutinę palūkanų normą už naudojimąsi indėlių galimybe, kiekvienu atveju taikomą atitinkamos TITRO-III terminu;
                  
               
                     (4)
                  
                  
                     siekiant šiuos pakoreguotus parametrus taikyti pirmai TITRO-III, šis sprendimas turėtų įsigalioti nedelsiant;
                  
               
                     (5)
                  
                  
                     todėl reikėtų atitinkamai iš dalies pakeisti Sprendimą (ES) 2019/1311 (ECB/2019/21),
                  
               PRIĖMĖ ŠĮ SPRENDIMĄ:
         
            1 straipsnis
            Daliniai pakeitimai
            Sprendimas (ES) 2019/1311 (ECB/2019/21) iš dalies keičiamas taip:
            
                        1)
                     
                     
                        2 straipsnio 2 dalis pakeičiama taip:
                        
                           „2.   Kiekvienos TITRO-III terminas yra treji metai po atitinkamos atsiskaitymo dienos, sueinantis tą dieną, kuri sutampa su Eurosistemos pagrindinės refinansavimo operacijos atsiskaitymo diena pagal ECB interneto svetainėje paskelbtą TITRO-III informacinį kalendorių.“;
                        
                     
                  
                        2)
                     
                     
                        5 straipsnis pakeičiamas taip:
                        
                           „5 straipsnis
                           Palūkanos
                           
                              1.   Atsižvelgiant į 2 dalį, palūkanų norma, taikytina per kiekvieną TITRO-III pasiskolintai sumai, yra vidutinė pagrindinių refinansavimo operacijų palūkanų norma, taikoma atitinkamos TITRO-III terminu.
                           
                           
                              2.   Palūkanų norma, taikytina sumoms, kurias pasiskolino dalyviai, kurių tinkamas grynasis skolinimas antruoju ataskaitiniu laikotarpiu viršija jų nustatytą grynąjį skolinimą, yra mažesnė už 1 dalyje nurodytą palūkanų normą ir gali būti tokio dydžio kaip vidutinė palūkanų norma už naudojimąsi indėlių galimybe, taikoma atitinkamos TITRO-III terminu, atsižvelgiant į nukrypimą nuo nustatyto likučio. Išsamios nuostatos ir apskaičiavimai išdėstyti I priede. Palūkanų norma pranešama dalyviams iki pirmojo išankstinio grąžinimo dienos 2021 m. rugsėjo mėn., atsižvelgiant į ECB interneto svetainėje skelbiamą TITRO-III informacinį kalendorių.
                           
                           
                              3.   Apie nukrypimą nuo nustatyto likučio, gautą palūkanų normos skatinamąjį patikslinimą, jei toks būtų, ir galutines palūkanų normas, dalyviams pranešama pagal ECB interneto svetainėje paskelbtą TITRO-III informacinį kalendorių.
                           
                           
                              4.   Palūkanos mokamos atitinkamai kiekvienos TITRO-III termino pabaigoje arba grąžinus išankstine tvarka, kaip numatyta 5a straipsnyje.
                           
                           
                              5.   Jei, taikant NCB turimas priemones pagal sutarčių arba reguliavimo priemonių nuostatas, dalyvis turi grąžinti TITRO-III likučius prieš tai, kai šiam dalyviui pranešama apie nukrypimą nuo nustatyto likučio ir gautą palūkanų normos skatinamąjį patikslinimą, jei toks būtų, taikytina palūkanų norma, taikoma šio dalyvio per kiekvieną TITRO-III pasiskolintoms sumoms, yra vidutinė pagrindinės refinansavimo operacijos palūkanų norma, taikoma atitinkamos TITRO-III terminu iki NCB nustatyto grąžinimo termino pabaigos. Jei grąžinti privaloma po to, kai dalyviui pranešama apie nukrypimą nuo nustatyto likučio ir atitinkamą palūkanų normos skatinamąjį patikslinimą, jei toks būtų, šio dalyvio per kiekvieną TITRO-III pasiskolintoms sumoms taikytina palūkanų norma nustatoma atsižvelgiant į nukrypimą nuo nustatyto likučio.“;
                           
                        
                     
                  
                        3)
                     
                     
                        įterpiamas šis 5a straipsnis:
                        
                           „5a straipsnis
                           Išankstinis grąžinimas
                           
                              1.   Praėjus 24 mėnesiams nuo kiekvienos TITRO-III įvykdymo, dalyviai kas ketvirtį gali pasirinktinai nutraukti atitinkamą TITRO-III arba sumažinti TITRO-III sumą prieš terminą.
                           
                           
                              2.   Išankstinio grąžinimo dienos sutampa su Eurosistemos nustatyta Eurosistemos pagrindinės refinansavimo operacijos atsiskaitymo diena.
                           
                           
                              3.   Pageidaudamas pasinaudoti išankstinio grąžinimo procedūra, likus ne mažiau kaip savaitei iki išankstinio grąžinimo dienos, dalyvis praneša atitinkamam NCB apie savo ketinimą grąžinti pagal išankstinio grąžinimo procedūrą išankstinio grąžinimo dieną.
                           
                           
                              4.   3 dalyje nurodytas pranešimas tampa privalomas atitinkamam dalyviui likus vienai savaitei iki tame pranešime nurodytos išankstinio grąžinimo dienos. Jei dalyvis iki grąžinimo dienos visiškai ar iš dalies neatsiskaito už pagal išankstinio grąžinimo procedūrą mokėtiną sumą, gali būti taikoma finansinė bauda. Taikytina finansinė bauda apskaičiuojama pagal Gairių (ES) 2015/510 (ECB/2014/60) VII priedą ir atitinka finansinę baudą, taikomą už įsipareigojimų tinkamai užtikrinti įkaitu ir atsiskaityti už sumą, kuri kitai sandorio šaliai buvo paskirta vykdant grįžtamuosius sandorius pinigų politikos tikslais, nevykdymą. Finansinės baudos taikymas nedaro poveikio NCB teisei imtis priemonių, taikomų įsipareigojimų nevykdymo atveju, kaip nustatyta Gairių (ES) 2015/510 (ECB/2014/60) 166 straipsnyje.“;
                           
                        
                     
                  
                        4)
                     
                     
                        7 straipsnio 1 dalies b, c, d ir e punktai pakeičiami taip:
                        
                                    „b)
                                 
                                 
                                    jei dalyvis nepateikia atitinkamam NCB auditoriaus atlikto pirmos ataskaitos vertinimo iki ECB interneto svetainėje skelbiamame TITRO-III informaciniame kalendoriuje nurodyto atitinkamo termino, dalyvis grąžina visas likusias sumas, kurias jis pasiskolino pagal TITRO-III, kitos pagrindinės refinansavimo operacijos atsiskaitymo dieną; šiuo atveju yra taikoma vidutinė pagrindinės refinansavimo operacijos palūkanų norma kiekvienos atitinkamos TITRO-III terminu;
                                 
                              
                                    c)
                                 
                                 
                                    jei dalyvis nepateikia atitinkamam NCB antros ataskaitos iki atitinkamo termino, to dalyvio pagal TITRO-III pasiskolintoms sumoms taikoma vidutinė pagrindinės refinansavimo operacijos palūkanų norma, taikoma atitinkamos TITRO-III terminu; be to, taikoma ir papildoma 500 EUR bauda už kiekvieną dieną iki antros ataskaitos pateikimo, tačiau ne daugiau kaip 15 000 EUR. Atitinkamas NCB sukaupia ir nurodo sumokėti baudą, gavęs antrą ataskaitą arba pasiekus didžiausią baudos sumą, jei iki tol antra ataskaita dar nėra pateikta;
                                 
                              
                                    d)
                                 
                                 
                                    jei dalyvis nepateikia atitinkamam NCB auditoriaus atlikto antros ataskaitos vertinimo iki atitinkamo termino, to dalyvio pagal TITRO-III pasiskolintoms sumoms taikoma vidutinė pagrindinės refinansavimo operacijos palūkanų norma kiekvienos atitinkamos TITRO-III terminu;
                                 
                              
                                    e)
                                 
                                 
                                    jei dalyvis 6 straipsnio 6 arba 7 dalyje numatytų įsipareigojimų neįvykdo kitu būdu, to dalyvio pagal TITRO-III pasiskolintoms sumoms taikoma vidutinė pagrindinės refinansavimo operacijos palūkanų norma kiekvienos atitinkamos TITRO-III terminu.“;
                                 
                              
                  
                        5)
                     
                     
                        I priedo 3 skyriaus 3 pastraipa pakeičiama taip:
                        „EX bus suapvalinama iki 15 dešimtosios dalies po kablelio tikslumu. kai OAB lygus nuliui, laikoma, kad EX lygus 2,5.“;
                     
                  
                        6)
                     
                     
                        I priedo 3 skyriaus šešta pastraipa pakeičiama taip:
                        „iri žymi palūkanų normos skatinamąjį patikslinimą, matuojamą kaip vidutinio intervalo tarp didžiausios galimos palūkanų normos () ir mažiausios galimos palūkanų normos (), dalis; rk
                            žymi TITRO-III k taikytiną palūkanų normą, išreikštą metine procentine norma; iri ir rk
                            yra nustatomi taip:
                        
                                    a)
                                 
                                 
                                    jei dalyvis 2021 m. kovo 31 d. neviršija savo nustatyto tinkamų paskolų likučio, visoms dalyvio TITRO-III metu pasiskolintoms sumoms taikytina palūkanų norma yra vidutinė MRO norma, taikytina kiekvienos TITRO-III terminu, tai yra:
                                    kai EX ≤ 0, tai iri = 0 % ir
                                 
                              
                                    b)
                                 
                                 
                                    jei dalyvis 2021 m. kovo 31 d. viršija savo nustatytą tinkamų paskolų likutį bent 2,5 %, visoms dalyvio TITRO-III metu pasiskolintoms sumoms taikytina palūkanų norma yra lygi vidutinei palūkanų normai už naudojimąsi indėlių galimybe, taikytinai kiekvieno TITRO-III terminu, tai yra:
                                    kai EX ≥ 2,5, tai iri = 100 % ir
                                 
                              
                                    c)
                                 
                                 
                                    jei dalyvis 2021 m. kovo 31 d. viršija savo nustatytą tinkamų paskolų likutį, bet mažiau nei 2,5 %, visoms dalyvio TITRO-III metu pasiskolintoms sumoms taikytina palūkanų norma išdėstoma palaipsniui, linijiniu būdu, priklausomai nuo procentinės dalies, kuria dalyvis viršija savo nustatytą tinkamų paskolų likutį, tai yra:
                                    kai 0 < EX < 2,5, tai ir “.
                                 
                              
                  
         
            2 straipsnis
            Įsigaliojimas
            Šis sprendimas įsigalioja 2019 m. rugsėjo 16 d.
         
         
            Priimta Frankfurte prie Maino 2019 m. rugsėjo 12 d.
            
               
                  ECB valdančiosios tarybos vardu
               
               
                  ECB Pirmininkas
               
               Mario DRAGHI
            
         
         
            (1)  OL L 91, 2015 4 2, p. 3.
         
         
            (2)  2019 m. liepos 22 d. Europos Centrinio Banko sprendimas (ES) 2019/1311 dėl trečios tikslinių ilgesnės trukmės refinansavimo operacijų serijos (ECB/2019/21) (OL L 204, 2019 8 2, p. 100).